เรือแสนแสบมีนบุรีตั้งเป้าเปิดธ.ค.นี้
เช่าเรือเอกชนวิ่งก่อนต่อเอง-ได้เอกชน 2 รายให้ใช้ที่ทำปาร์กแอนด์ไรด์,กทม.เตรียมเช่าเรือเอกชนวิ่งคลองแสนแสบ วัดศรีบุญเรือง-มีนบุรี สานต่อโครงการล้อ-ราง-เรือ ตั้งเป้าเปิดเดินเรือ ธ.ค.นี้,เมื่อวันที่ 28 ก.ย. นายสกลธี ภัททิยกุล รองผู้ว่าฯ กทม. เปิดเผยว่า ในวันที่ 1 ต.ค.นี้ จะนำโครงการเดินเรือคลองแสนแสบช่วงวัดศรีบุญเรือง-มีนบุรี เสนอที่ประชุมผู้บริหาร กทม. ซึ่งมี พล.ต.อ.อัศวิน ขวัญเมือง ผู้ว่าฯ กทม. เป็นประธาน เพื่อขอความเห็นชอบเกี่ยวกับโครงการ โดย เส้นทางเดินเรือดังกล่าวจะเชื่อมต่อกับโครงการรถไฟฟ้าสายสีส้มที่อยู่ระหว่างการก่อสร้าง เบื้องต้นจะใช้เรือ 12 ลำ ในการให้บริการ เป็นเรือต่อใหม่ทั้งหมด ซึ่งต้องใช้เวลาในการต่อเรือประมาณ 5-6 เดือน คาดว่าจะแล้วเสร็จประมาณกลางปี 2562 อย่างไรก็ตาม ระหว่างที่ยังไม่มีเรือมาให้บริการ จะเสนอเช่าเรือเอกชนมาเดินเรือก่อนในบางช่วง ขณะเดียวกัน ท่าเรือในเส้นทางมีทั้งหมด 14 ท่า ใช้งานได้จริง 3 ท่า ที่เหลือชำรุด กทม.จะซ่อมแซมท่าเรือหลักๆ เฉพาะจุดใหญ่ๆที่ประชาชนสัญจรจำนวนมากให้สามารถใช้งานได้ก่อน โดยตั้งเป้าเปิดให้บริการภายในเดือนธันวาคมนี้ ส่วนท่าเรือที่เหลือจะซ่อมแซมควบคู่ไปกับการต่อเรือลำใหม่ 12 ลำ นอกจากนี้ ได้รับความร่วมมือจากภาคเอกชน เช่น ร้านไทวัสดุ ศูนย์การค้าพาซิโอ ทาวน์ รามคำแหง สนับสนุนพื้นที่จอดรถฟรี 288 คัน เป็นที่จอดแล้วจรด้วย.
กทม.เตรียมเช่าเรือเอกชนวิ่งคลองแสนแสบ วัดศรีบุญเรือง-มีนบุรี สานต่อโครงการล้อ-ราง-เรือ ตั้งเป้าเปิดเดินเรือ ธ.ค.นี้
คลองแสนแสบ,เรือโดยสาร,เช่าเรือ,วัดศรีบุญเรือง,มีนบุรี